17.09.19

**PROTOKOLL – STYRINGSMØTE NR. 2, 17.09.19**

**Sted:**

Jeløy Radio, Moss

**Tilstede:**

Styringsgruppen:

Roar Jonstang (leder), Eivind Normann Borge (nestleder), Aina Dahl, Atle Haga, Egil Postmyr, Gunnstein Bakke, Bjørn Jalving, Thorbjørn Halvorsen

Sekretariat:

Bjørn Strandli, Monika Olsen, Even Moland, Lars W. Solheim

**Sak 1 Godkjenning og innkalling av dagsorden**

*Vedtak:*

Innkalling og dagsorden ble godkjent.

**Sak 2 Rapport ang. oppfølgingspunktene fra forrige møte**

*Vedtak:*

Rapporten ble tatt til etterretning.

**Sak 3 Status økonomi**

*Vedtak:*

Rapporten ble tatt til etterretning.

**Sak 4 Status framdrift, prosjektrapport pr. 1.3.19**

*Vedtak:*

Rapporten ble tatt til etterretning. Etter hvert som denne rapporten videreutvikles til å bli sluttrapport fra prosjektet, bes det om at kunnskapsgrunnlaget om miljøtilstand og forståelse av fjordens økosystemer utvikles betydelig mer. Sluttrapporten må også inneholde god presentasjon av ulike typer restaureringstiltak og erfaringene fra disse, ulike steder i sammenlignbare områder nasjonalt og internasjonalt.

Styringsgruppen er opptatt av at sluttrapporten også sier noe om økologiske effekter av den omfattende trålingen som har funnet sted i Ytre Oslofjord og hvordan eventuelle negative effekter kan restaureres.

**Sak 5 Prøvefiske 2019**

*Vedtak:*

Rapporten ble tatt til etterretning. Prøvefiske bør videreføres med 2-3 års mellomrom for å kunne vurdere effekter av den fredningen som ble innført i Oslofjordregionen i 2019.

**Sak 6 Informasjon**

*Vedtak:*

Styringsgruppen sluttet seg til saksframlegget og støtter en økt satsning på formidling i prosjektets avslutningsfase (2020).

**Sak 7 Nye prosjekter på Skagerakkysten, kartlegging av gyteområder og oppvekstområder for ulike kystnære, kommersielle bestander.**

*Vedtak:*

Styringsgruppen sluttet seg til saksframlegget.

**Sak 8 Forslag til bevaringsområder for hummer i Østfold**

*Vedtak:*

Forslag fra Østfold fylkeskommune og Ytre Hvaler nasjonalpark om utvidelse av hummerfredning i Østfold tas til etterretning. Styringsgruppen foreslår at Vestfold fylkeskommune og fylkesmannen tar initiativ til bevaringsområder også i nordre og søndre deler av Vestfold (midtre deler av fylket er rimelig godt dekket gjennom eksisterende bevaringsområder).

**Sak 9 Eventuelt**

*Vedtak:*

Neste møte blir i overgangen januar/februar 2020 (både Frisk Oslofjord og Krafttak for kysttorsken).